Magazín o knihách

Tour vo Zvolene s knihou Na prelome apríla a mája od Pavla Sibylu
2024-10-01
1.10.2024, 16. hod., Krajská knižnica Ľudovíta Štúra, Zvolen

Všetko závisí od predstáv. Tento citát otvára poslednú knihu Pavla Sibylu s názvom Na prelome apríla a mája. Predstavy – hlavných postáv príbehu, aj čitateľov, – hrajú v novele dôležitú rolu. Sú kľúčom k jej interpretácii a často aj dôvodom vnútornej osamelosti, s ktorou hrdinovia knihy bojujú. Príďte si vypočuť čítanie z knihy a zapojiť sa do diskusie s jej autorom, ktorá sa po Banskej Bystrici a Považskej Bystrici presúva do Zvolena.
Fiktívny príbeh novely sa odohráva v Bystrici, v ktorej z tých skutočných je však ponechané na predstavivosť čitateľov. Hlavná postava knihy, tridsiatnik Milo, cíti nutkanie svoj život manžela a otca obrátiť naruby. Do cesty sa mu pripletie dávna priateľka Žaneta, ktorá si nevie dať rady s vyšetrovaním jednej nepravdepodobnej vraždy. Ich príbeh je pretkaný skutočnými osudmi dvoch významných mužov slovenských dejín – Imricha Karvaša a Gustáva Husáka. Prečo práve týchto dvoch?
Dozviete sa už čoskoro vo Zvolene a to v utorok 1. októbra o 10:00 a 16:00 v Krajskej knižnici Ľudovíta Štúra.
